**Deltidspasning**

Fra politisk side er det besluttet, at alle danske daginstitutioner fra 1. januar 2019 skal tilbyde deltidspladser til børn i aldersgruppen fra 26 uger indtil skolestart, hvis de har forældre, der afholder barsel.

I Askehavegård Børnehus tilbyder vi 30 timers pasning om ugen inden for tidsrummet 8.30 til 14.30 på hverdage i en sammenhængende periode til reduceret pris.

Vuggestue plads til 2600 kr. og Børnehave til 1240 kr.

Man skal ansøge hos kommunen 2 måneder før behovet, og kommunen yder begrænset tilskud. Se mere på [Slagelse Kommunes hjemmeside](https://www.slagelse.dk/borger/dagtilbud-0-14-aar-og-skole/pladsanvisningen) (søg på siden efter ’deltidsplads’).

Er man ikke på barsel, men har et dokumenteret arbejdsbetinget behov for pasning uden for dagtilbuddets almindelige åbningstider, kan der bevilges tilskud til kombinationstilbud eller fleksibel pasning ved kontakt til kommunen.